  Анжелика Тихонова корреспондент Удмуртиысь егитъёс Крымын ортчем «Таврида.АРТ» фестивальын ӵектосъёссэс улонэ пыӵатыны куинь грант утӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Грантъёслэн огъя быдӟалазы 1,1 миллион манетлэсь трос луиз Юрттэт басьтӥзы: Полина Шибанова – «Школа диджеев национальной музыки «Эктон» ӵектосэзлы; Екатерина Гончарова – «Живая музыка» арт-мастерской кылдытонъя ӵектосэзлы; Михаил Лужбин – Атыкай музъемез гажан пыӵатонлы но техника удысын творчествоез азинтыны чаклам «Герои неба» ӵектосэзлы. Тодэ вайытом, кылем арын «Таврида – АРТ» форумын Ижкарысь студент Юлия Шмыкова ӵектоссэ улонэ пыӵатыны 810 сюрс манет утӥз вал. Нош туэ Удмуртиысь Константин Никитин актёр устолыкъя студия кылдытыны 590 сюрс манет утӥз.  Тегъёс: Мерлык егитъёс Удмуртия Крым грантъёс  